Pa se eerste - SorinaSorina
As jy vir die eerste keer 'n pa is, ervaar jy allerhande emosies: liefde, verantwoordelikheid, vrees en oorbeskerming. Albei ouers se lewens is vir altyd verander. Maar dit is belangrik om te weet, dat hoewel al die aandag nou op die ma is, dat pa's ook 'n onvervangbare rol speel (behalwe borsvoed, natuurlik!)
Daarom is dit nodig om die pa's in ons midde ook uit te help. Ek het hierdie wenke opgespoor en dink dit kan redelik help:
Wenk #1: Oorleef sonder slaap.
Babas se slaappatrone is glad nie vas en gereeld soos ouers s'n nie. Dit is belangrik om te slaap wanneer ook al moontlik, veral gedurende daardie eerste paar maande. As baba slaap, is dit tyd vir jou om vinnig 'n bank te bespring of die bed te breek met 'n lekker middagslapie van jou eie. Wanneer moontlik, probeer vroeg bed toe gaan, want as baba deur die aand wakker word, het jy darem al genoeg slaap in.
Wenk #2: Beheer jou stres.
Jou baba is 100 persent afhanklik van ander vir al hulle behoeftes. En baie van jou verantwoordelike mag dalk nuut wees vir jou – genoeg rede om jou oortyd te laat stres! Eet reg, oefen en aanvaar hulp van ander: oumas en oupas, vriende en familie. Maak seker jy en vroulief kan so nou en dan 'n breuk neem. Wasgoed en ander takies binne en rondom die huis is minder belangrik as die welstand van julle kind en julleself.
Wenk #3: Help wanneer baba drink.
Al is dit net jou vrou wat borsvoed, kan jy altyd met ander dinge uithelp. Wanneer baba klaar gedrink het, neem hulle om te slaap, ruil die doeke om, maak beurte tydens nagskof. Solank elkeen in die huis uitgerus is!
Wenk #4: Kry 'n roetine.
Ons is almal slawe van die mag van gewoonte. Hoe gouer baba 'n roetine het, hoe gouer sal hulle 'n gereelde slaappatroon aanneem.
Wenk #5: Gee haar 'n breuk.
Laai vir baba in die stootwaentjie en gaan verdwyn vir so uur of meer – loop om die blok, gaan winkel toe, waarheen ook al – sodat ma net bietjie tyd vir haarself ook kan hê.